Suhaimi Mohd Zain

Allahyarham Datuk **Suhaimi bin Mohd Zain** atau lebih dikenali sebagai **Pak Ngah** (26 September 1958 – 25 September 2018) merupakan seorang penggubah lagu dan penerbit rakaman Malaysia. Beliau terkenal dengan memperjuangkan muzik Irama Malaysia setelah diperkenalkan oleh Bidunita Negara Datuk Sharifah Aini ke arus perdana melalui lagu *Nostalgia Aidilfitri* (1993). Setelah itu karya beliau banyak dipersembahkan oleh penyanyi terkenal termasuk Noraniza Idris, Datuk Jamal Abdillah,   Dato' Sri Siti Nurhaliza dan Syura Badron.

Beliau telah meninggal dunia di Tanjung Pinang, Indonesia pada 25 September 2018 akibat serangan jantung, sehari sebelum ulang tahun kelahirannya yang ke-60. 

## Kehidupan awal
Pak Ngah dilahirkan pada 26 September 1958 di Kampung Baru, Kuala Lumpur dan merupakan anak kedua dan anak lelaki tunggal dalam keluarga dari lima adik-beradik. Setelah tamat peperiksaan MCE ketika itu, Pak Ngah telah ditawarkan sebagai pemuzik sepenuh masa di Kompleks Budaya Negara (KBN) sekitar tahun 1977 iaitu ketika berumur 19 tahun. Semasa di KBN, beliau mengambil peluang untuk mempelajari seni muzik dengan lebih mendalam. Ketika inilah beliau berpeluang menyertai pelbagai kelas muzik tradisional.

## Kerjaya muzik
Pak Ngah memulakan kerjaya awal sebagai pereka bunyi pada 1987. Beliau menubuhkan syarikat rakaman sendiri Pak Ngah Production Sdn. Bhd. pada 26 Oktober 1995. Pak Ngah mencipta sejarah tersendiri apabila muncul sebagai komposer dan penulis lirik pertama yang layak dalam kategori Irama Malaysia apabila tiga lagunya—"Hati Kama", "Samrah Mentari" dan "Dondang Dendang" dipertandingkan menerusi Anugerah Juara Lagu 1999 yang melayakkan beliau memenangi kategori itu.

Beliau juga menerbitkan album *[[Ala Dondang]]* nyanyian Noraniza Idris pada tahun 1997. Pak Ngah kemudian menerbitkan album ketiga Siti Nurhaliza, *[[Cindai (album)|Cindai]]* yang dikeluarkan pada 17 November 1997. Album itu mendapat mendapat pengiktirafan lima platinum pada tahun 2000 atas penjualan melebihi 250,000 unit.

Allahyarham juga pencipta lagu patriotik "Jalur Gemilang". Pak Ngah juga merupakan penerbit album *[[Seri Balas]]* oleh Noraniza Idris dan Siti Nurhaliza. Beliau kembali bekerjasama dengan Siti menerusi lagu "Hari Kemenangan" yang dikeluarkan pada Jun 2016, semasa sambutan Hari Raya Aidilfitri. Pada tahun 2017, Pak merupakan juri yang mewakili Malaysia dalam *D'Academy Asia* musim ketiga.

## Kematian dan legasi
Pada 21 September 2018, beliau bersama keluarganya Isteri Datin Sharifah Mahani Syed Kassim Barakhbah serta anak Siti Syafrina ,Megat Mohd Syahraini dan anak saudara Puteri Syazwani telah pergi ke Tanjung Pinang , Indonesia untuk bercuti. Pada 25 September, beliau telah menghadapi serangan jantung lalu meninggal dunia pada jam 3:05 petang di Tanjung Pinang, Batam, sehari sebelum hari dimana seharusnya dia berulang tahun ke-60 pada 26 September 2018. Jenazah beliau selamat tiba di Terminal Feri Pasir Gudang, Pasir Gudang, pada 10.18 pagi 26 September sebelum tiba di Masjid Jamek Kampung Baru kira kira jam 3.10 petang untuk disembahyangi. Kemudian, jenazah beliau dikebumikan di Tanah Perkuburan Ampang selepas solat Asar. Turut hadir ketika pengebumian jenazah Pak Ngah ialah Dato' Sri Siti Nurhaliza, Noraniza Idris, Syura, Nassier Wahab, Datuk Jalaluddin Hassan dan beberapa rakan artis.

Pak Ngah merupakan individu yang amat dikenali dalam industri hiburan Malaysia terutamanya bagi penggiat Irama Malaysia. Pada 29 September 2018, *[[Harian Metro]]* menyenaraikan 10 karya unggul ciptaan beliau yang dinyanyikan oleh 10 penyanyi terkenal bagi menghargai sumbangan beliau dalam bidang muzik.

## Diskografi

### Album terbitan
* *[[Seraut Wajah Semerdu Suara]]* - Sharifah Aini (1993)
* *[[Ala Dondang|Ala dondang]]* - Noraniza Idris(1997)
**[[Masyhur (album)|Masyhur]]* - Noraniza Idris (1998)
*''Cindai'' - Siti Nurhaliza (1998)
* *[[Yayadan]]* - Sharifah Aini (1998)
* *[[Samrah]]* - Jamal Abdillah
**[[Seri Balas]]* - Siti Nurhaliza & Noraniza Idris (1999)
**[[Bekaba]]* - Noraniza Idris (1999)
*Konsert Live Siti Nurhaliza ( 1999)
**[[Iktiraf]]* - Noraniza Idris (2000)
**[[Sahmura]]* - Siti Nurhaliza (2000)
* * [[Aidilfitri Di Alaf Baru]]* - Suria Records (2000)
*Konsert Mega Siti Nurhaliza - (2001)
*Safa - Siti Nurhaliza - (2001)
*''Sanggar Mustika'' - Siti Nurhaliza (2002)
*''Anugerah Aidilfitri'' - Siti Nurhaliza (2003)
*''Balaghah'' - Syura (2004)
*''Syahda Berdendang'' - Syura (2007)
*''Permata Irama'' - Siti Nurhaliza (2007)
*''Zapin Suri'' - Haziq Rosebi (2008)
*''Lentera Timur'' - Siti Nurhaliza (2008)
**[[Pewaris Lagu-Lagu Tradisional]]* - Siti Nurhaliza (2012)
*Hari Kemenangan (Single Lagu Raya) -Siti Nurhaliza (2016)

## Filemografi

### Dokumentari
* *[[Siti Nurhaliza (dokumentari)|Siti Nurhaliza]]* (2012)

### Televisyen
* *D'Academy Asia* musim pertama (2015) sebagai juri
* *D'Academy Asia* musim kedua (2016) 
* *D'Academy Asia* musim ketiga (2017)

## Anugerah

## Rujukan

## Pautan luar
* Pak Ngah di Discogs